Document ID: 32006D1008

NÕUKOGU OTSUS,
21. detsember 2006,
millega rakendatakse nõukogu määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3
(2006/1008/EÜ)
EUROOPA LIIDU NÕUKOGU,
võttes arvesse 27. detsembri 2001. aasta nõukogu määrust (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks), (1) eriti selle artikli 2 lõiget 3,
ning arvestades järgmist:
(1)
Nõukogu võttis 29. mail 2006 vastu otsuse 2004/379/EÜ, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ja tunnistatakse kehtetuks otsus 2005/930/EÜ (2) ning kehtestatakse nende isikute ja üksuste loetelu, kelle suhtes nimetatud määrust kohaldatakse.
(2)
Nõukogu on teinud kindlaks, et teatavad muud isikud, rühmitused ja üksused vastavad nimetatud määruse artikli 2 lõikes 3 kehtestatud tingimustele ning nad tuleks seetõttu lisada kõnealusesse loetelusse,
ON TEINUD JÄRGMISE OTSUSE:
Artikkel 1
Lisas loetletud isikud, rühmitused ja üksused lisatakse nende isikute, rühmituste ja üksuste loetelusse, mille suhtes kohaldatakse määrust (EÜ) nr 2580/2001.
Artikkel 2
Käesolev otsus jõustub selle avaldamise päeval.
Artikkel 3
Käesolev otsus avaldatakse Euroopa Liidu Teatajas.
Brüssel, 21. detsember 2006

Labels: 10
11
5